03/vol. 11 Jurnalul Oficial al Uniunii Europene 217 3199200563 L 361/45 JURNALUL OFICIAL AL COMUNITĂȚILOR EUROPENE 10.12.1992 DECIZIA COMISIEI din 19 noiembrie 1992 privind baza de date referitoare la condițiile comunitare de import, prevăzută de proiectul Shift (92|563|CEE) COMISIA COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Decizia 92/438/CEE a Consiliului din 13 iulie 1992 privind informatizarea procedurilor veterinare de import (proiectul Shift), de modificare a Directivelor 90/675|CEE, 91/496/CEE și 91/628/CEE, precum și Decizia 90/424/CEE și de abrogare a Deciziei 88/192/CEE (!), în special articolul 12, întrucât, în vederea realizării și utilizării eficiente a bazei de date prevăzute de Decizia 92/438/CEE, articolul 4 și anexa II alinea- tul (1), este necesară precizarea caracteristicilor, conținutului și modalităților de realizare și utilizare a acestei baze de date; întrucât sarcina de a asigura dezvoltarea sistemului de utilizare a bazei de date comunitare îi revine Comisiei; întrucât această dezvoltare trebuie să țină cont de sistemele de exploatare ale statelor membre; întrucât măsurile prevăzute de prezenta decizie sunt conforme cu avizul Comitetului veterinar permanent, ADOPTĂ PREZENTA DECIZIE: Articolul 1 (1) În sensul prezentei decizii, bază de date comunitare reprezintă baza de date referitoare la normele comunitare de import de animale vii și de produse animaliere provenind din statele terţe. () JOL243,25.81992,p. 27. (2) Baza de date comunitare trebuie să fie relațională. Utilizato- rul trebuie să poată beneficia de un acces rapid și ușor la informațiile necesare operațiunilor de control. Articolul 2 Baza de date comunitare cuprinde informațiile prevăzute la articolul 4 alineatul (1) din Decizia 92/438/CEE. În plus, ea cuprinde normele specifice de import valabile pentru un anumit stat membru sau pentru o parte a statului membru și pentru anumite exploatații. Articolul 3 (1) Comisiei îi revine responsabilitatea de a dezvolta sistemul de utilizare a bazei de date comunitare. (2) Dezvoltarea prevăzută la alineatul (1) include: — elaborarea structurii bazei de date comunitare; — definirea și realizarea practică a funcțiilor tehnice necesare exploatării acesteia. Articolul 4 Prezenta decizie se adresează statelor membre. Adoptată la Bruxelles, 19 noiembrie 1992. Pentru Comisie Ray MAC SHARRY Membru al Comisiei